Colfaxi maakond (New Mexico)

Colfaxi maakond (Colfax County) on maakond USA-s New Mexico osariigis.

Maakonna halduskeskus ja suurim linn on Raton.

Maakonna pindala on 9759 km², millest 28 km² moodustab veepindala.

Elanike arv oli 2010. aasta rahvaloenduse järgi 13 750. Aastal 2000 oli elanike arv 14 198.

Naabermaakonnad 
 Taosi maakond (läänes)
 Mora maakond (lõunas)
 Hardingi maakond (lõunas)
 Unioni maakond (idas)
 Las Animase maakond (põhjas)
 Costilla maakond (loodes)

Ajalugu 
Originaalne Colfaxi maakond moodustati 1852. aastal Taosi maakonna osast ja maakond oli üks üheksast algsest maakonnast New Mexico territooriumil. 1859. aastal moodustati Taosi maakonna idaosast ja kogu Colfaxi maakonna territooriumist Mora maakond. Colfaxi maakond moodustati 25. jaanuaril 1869. aastal Mora maakonna põhjaosast ja sai nime asepresident Schuyler Colfaxi järgi. Maakonna halduskeskuseks sai Elizabethtown.

Pärast 1872. aasta kullapalviku lõppu viidi halduskeskus üle Cimarronasse. 1881. aastal viidi maakonna halduskeskus üle Springeri, mis asus endisel Atchison, Topeka & Santa Fe Railroadi raudteeliinil.

1893. aastal moodustati Colfaxi, Mora ja San Migueli maakonna osadest Unioni maakond.

Pärast 1897. aasta referendumit viidi maakonna halduskeskus üle Ratoni.

Kaitsealad 
 Carsoni metsakaitseala (osa)
 Kiowa National Grassland (osa)
 Maxwell National Wildlife Refuge

Viited

Välislingid 
 Colfaxi maakonna koduleht (inglise keeles)

New Mexico maakonnad